«7 տարեկանից սկսած իրենց համայնքային դպրոցներում պետութեան կողմից նշանակւած յատուկ հսկիչների հայացքների, նրանց վերահսկողութեան ու անգամ «Բոլորդ հայի ծնունդներ էք» խօսքերի ներքոյ հասարակական կեանք սկսած հայերը… Հայեր, որոնք ապրում են ու տարօրինակ կերպով սիրում են մի երկիր, որի իշխանութիւնները նրանց միշտ որպէս սպառնալիք են ընկալել: Հայեր, որոնք ձախակողմեան քաղաքական հայացքների համար ձերբակալւելիս, ի տարբերութիւն միւս ընկերների, մէկի փոխարէն երկու անգամ էին «ծեծ ուտում»: «Քիչ է հայ է, դեռ մի բան էլ ձախակողմեան է դարձել» բառերով սկսւող հայհոյանքներ լսող հայեր…»,- շարունակում է Օզինեանը: